ai4bharat/Pralekha huggingface dataset:
संरक्षण मंत्रालय
कोविड 19 रुग्णांमध्ये सध्या झालेल्या वाढीच्या पार्श्वभूमीवर एएफएमएस जर्मनीवरून ऑक्सीजन निर्मिती करणारी संयंत्र आयात करणार
संरक्षण मंत्रालयाकडून एएफएमएसमधील शॉर्ट सर्व्हिस कमिशनच्या डॉक्टरांना 31 डिसेंबर, 2021 पर्यंत मुदतवाढ
नवी दिल्ली, 23 एप्रिल 2021
देशात कोविड 19 च्या दुसऱ्या लाटेदरम्यान रुग्णालयांमध्ये ऑक्सिजनची कमतरता असताना एएफएमएस अर्थात संरक्षण दलांच्या वैद्यकीय सेवा संस्थेने जर्मनीहून ऑक्सीजन निर्मिती करणारी संयंत्र आणि कंटेनर आयात करण्याचा निर्णय घेतला आहे. जर्मनीवरून तेवीस फिरती ऑक्सिजन निर्मिती संयंत्र हवाई मार्गाने आणली जाणार असून संरक्षण दलांच्या वैद्यकीय सेवा संस्थेच्या रुग्णालयांमध्ये ही सयंत्र तैनात करून कोविड रुग्णांना ऑक्सीजन पुरवला जाणार आहे.
दर मिनिटाला 40 लिटर्स आणि प्रति तास 2,400 लिटर्स ऑक्सीजन निर्मिती करण्याची प्रत्येक संयंत्राची क्षमता आहे. त्यानुसार 20 ते 25 रुग्णांना चोवीस तास ऑक्सिजनचा पुरवठा होऊ शकतो. या संयंत्रांचा फायदा असा की, ते सहजपणे एका जागेवरून दुसरीकडे हलवता येऊ शकतात. ही ऑक्सिजन उत्पादन संयंत्र आठवडाभरात भारतात दाखल होण्याची अपेक्षा आहे.
दुसरा महत्वपूर्ण निर्णय म्हणजे, वैद्यकीय सेवांच्या वाढत्या मागणीच्या दृष्टीने, शॉर्ट सर्व्हिस कमिशनवर कार्यरत असलेल्या डॉक्टरांना संरक्षण दलांच्या वैद्यकीय सेवेत त्यांच्या निर्धारित मुदतीनंतरही कार्यरत ठेवण्यासाठी संरक्षण मंत्रालयाने डिसेंबर 31, 2021 पर्यंत मुदतवाढ दिली आहे. त्यामुळे संरक्षण दलाच्या वैद्यकीय सेवा संस्थेकडे आणखी 238 डॉक्टर उपलब्ध होतील.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 222
पंतप्रधान कार्यालय
संपूर्ण बंदचे काटेकोर पालन करण्याचे पंतप्रधानांचे नागरिकांना आवाहन
नवी दिल्ली, 23 मार्च 2020
जनता देशातील लॉकडाऊनकडे गांभीर्याने बघत नसल्याबद्दल पंतप्रधान नरेंद्र मोदी यांनी खेद व्यक्त केला आहे.
‘केंद्र आणि राज्य सरकारांकडून मिळत असलेल्या निर्देशांचे काटेकोर पालन करून जनतेने आपल्या कुटुंबियांचे आणि स्वतःचे रक्षण करावे’, असे आवाहन मोदी यांनी ट्विटर संदेशाद्वारे केले आहे.
‘लॉकडाऊनचे काटेकोर पालन करण्यास जनतेला भाग पाडावे’, अशी विनंती त्यांनी राज्य सरकारांना केली आहे.
B.Gokhale/J.Waishampayan/P.Malandkar
(Visitor Counter : 100
कंपनी व्यवहार मंत्रालय
भारतीय सनदी लेखापाल संस्था आणि कतार आर्थिक केंद्र प्राधिकरण यांच्यामधील सामंजस्य कराराला केंद्रीय मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने भारतीय सनदी लेखापाल संस्था  आणि कतार आर्थिक केंद्र प्राधिकरण  यांच्यामध्ये झालेल्या सामंजस्य कराराला मंजुरी दिली आहे. या सामंजस्य करारामुळे कतारमध्ये लेखांकन व्यवसाय आणि उद्यमशीलतेला बळकट करण्याच्या उद्देशाने एकत्रित काम करण्यासाठी संस्थांमधील सहकार्य वाढणार आहे.
प्रभाव:
आयसीएआयचे मध्य पूर्वेत 6,000 हुन अधिक सदस्यांसह एक बळकट सदस्यता आहे आणि कतार  येथील आयसीएआय शाखा सर्वात सक्रिय शाखांपैकी एक आहे. आयसीएआयचे सदस्य कतारमध्ये विविध खाजगी आणि सार्वजनिक कंपन्यांमध्ये महत्त्वाच्या पदांवर आहेत तसेच लेखांकन व्यवसायासाठी पाठिंबा आणि विकासात सक्रियपणे गुंतलेले आहेत. या सामंजस्य करारावर स्वाक्षरी केल्याने संपूर्ण मध्य-पूर्व क्षेत्रातील आयसीएआय सदस्यांना आणखी प्रोत्साहन आणि ओळख मिळेल.
कतारमधील, दोहा येथे आयसीएआयची एक सक्रिय शाखा आहे, या शाखेची स्थापना 1981 मध्ये करण्यात आली होती आणि आयसीएआयच्या परदेशातील 36 शाखांपैकी सर्वात जुनी शाखा आहे. या सामंजस्य करारामुळे कॉर्पोरेट व्यवहार मंत्रालय, भारतीय सनदी लेखापाल संस्था आणि कतार आर्थिक केंद्र प्राधिकरण यांना लाभ मिळणार आहे.
अंमलबजावणी धोरण आणि उद्दिष्ट :
• हा सामंजस्य करार हमी आणि लेखापरीक्षण, सल्लागार , कर आकारणी, वित्तीय सेवा आणि संबंधित क्षेत्रांमध्ये कतारमध्ये व्यावसायिक सेवा उपलब्ध करून देंण्याच्या उद्देशाने प्रक्रिया निश्चित करून आयसीएआय सदस्यांच्या संधीमध्ये वाढ करण्याचा प्रयत्न आहे.
• आयसीएआय क्यूएफसीए सोबत कतारमध्ये एका विशेष प्रशिक्षण कार्यक्रमाच्या माध्यमातून स्थानिक व्यावसायिक, उद्योजक आणि विद्यार्थ्यांना प्रशिक्षित करून त्यांना विकसित करेल.
• कतारमधील भारतीय व्यवसायांना मिळणार्या संधींचा शोध घेण्यासाठी आयसीएआय आणि क्यूएफसीए एकत्र काम करतील.
• कंपनी प्रशासन, तंत्रज्ञान संशोधन आणि सल्ला, गुणवत्तेची हमी, न्यायवैद्यक लेखांकन, लघु आणि मध्यम आकाराच्या व्यवहारांचे  मुद्दे, इस्लामिक अर्थव्यवस्था, शाश्वत व्यावसायिक विकास  आणि परस्पर हिताच्या अन्य विषयांसारख्या क्षेत्रांमध्ये निर्माण होणाऱ्या संधींसाठी आयसीएआय आणि क्यूएफसीए सहकार्य करतील.
पार्श्वभूमी :
भारतीय सनदी लेखापाल संस्था  ही, भारतीय संसदेने मंजूर केलेल्या सनदी लेखापाल कायदा,1949 अंतर्गत स्थापन करण्यात आलेली एक वैधानिक संस्था आहे. कतार आर्थिक केंद्र प्राधिकरण  2005 च्या कायदा क्रमांक  च्या अनुषंगाने स्थापन केलेली स्वतंत्र कायदेशीर संस्था असून कतारमध्ये जागतिक स्तरावरील वित्तीय आणि व्यावसायिक केंद्राच्या रूपात क्यूएफसीच्या विकासासाठी आणि प्रोत्साहनासाठी उत्तरदायी आहे.
अर्थ मंत्रालय
केंद्रीय अर्थसंकल्प 2021-22 चा शेवटच्या टप्प्याला हलवा समारंभाने सुरुवात
केंद्रीय अर्थसंकल्पातील माहिती सर्व भागधारकांना सुलभ आणि त्वरेने पोहोचविण्यासाठी अर्थमंत्र्यांनी "युनियन बजेट मोबाईल अप्लिकेशन"चा केला प्रारंभ
नवी दिल्ली, 23 जानेवारी 2021
केंद्रीय अर्थ आणि कॉर्पोरेट व्यवहार मंत्री निर्मला सितारामन यांच्या उपस्थितीत 2021-22 च्या केंद्रीय अर्थसंकल्प तयार करण्याच्या अंतिम टप्प्याचा चिन्हांकित हलवा सोहळा आज दुपारी नवी दिल्लीतील नॉर्थ ब्लॉकमध्ये पार पडला. अंदाजपत्रक तयार करण्याची प्रक्रिया सुरू होण्यापूर्वी दरवर्षी प्रथेनुसार हा हलवा सोहळा पार पाडतो.
विलक्षण पुढाकारातून केंद्रीय अर्थसंकल्प 2021-22 यंदा प्रथमच पेपरलेस स्वरूपात देण्यात येणार आहे. केंद्रीय अर्थसंकल्प 2021-22 येत्या 1 फेब्रुवारी 2021 रोजी सादर केला जाणार आहे.
यावेळी अर्थमंत्री श्रीमती निर्मला सीतारमन यांनी संसद सदस्यांना आणि सर्वसामान्यांना बजेटशी संबंधित कागदपत्रे सहज व वेगवान मिळवून देण्यासाठी "केंद्रीय अर्थसंकल्प मोबाइल अॅप" सुरू केले. केंद्रीय अर्थसंकल्पाशी संबंधित सर्व 14 कागदपत्रे मोबाइल अॅपमध्ये उपलब्ध असतील. या अंतर्गत, वार्षिक वित्तीय विवरण , अनुदान मागणी , वित्त विधेयक इत्यादी कागदपत्रे उपलब्ध असतील जी घटनेनुसार निश्चित केली गेली आहेत.
अप्लिकेशनमध्ये डाऊनलोड, मुद्रण, सर्चिंग, झूम इन आणि आऊट, स्क्रोलिंग, सारणीचे विषय यादी, आणि एक्स्टर्नल लिंक आदी वैशिष्ट्यांसह वापरकर्त्यासाठी अतिशय अनुकूल आहे. हे दोन भाषांमध्ये  आहे आणि अंड्रॉइड आणि आयओएस प्लॅटफॉर्मवर उपलब्ध असेल. हे अप्लिकेशन केंद्रिय अर्थसंकल्पाच्या पोर्टलवरून देखील  डाऊललोड करण्यासाठी उपलब्ध आहे.
1 फेब्रुवारी 2021 रोजी संसदेमध्ये अर्थमंत्र्यांचे भाषण संपल्यानंतर अर्थसंकल्पाची कागदपत्रे मोबाईल अप्लिकेशनवर उपलब्ध असतील.
हलवा समारंभास, केंद्रिय अर्थमंत्र्यांसमवेत केद्रिय अर्थ व कॉर्पोरेट व्यवहार राज्यमंत्री अनुरागसिंह ठाकूर यांनी अर्थ मंत्रालयातील विविध सचिव उपस्थित होते. अर्थसंकल्पीय तयारी आणि संकलन प्रक्रियेमध्ये सहभागी असलेल्ये इतर अधिकारी आणि कर्मचारी यांच्यासमवेत यावेळी उपस्थित होते.
त्यानंतर, अर्थमंत्र्यांनी केंद्रीय अर्थसंकल्प 2021-22 च्या तयारीचा आढावा घेतला आणि संबंधित अधिकाऱ्यांना शुभेच्छा दिल्या.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 245
पंतप्रधान कार्यालय
‘प्रकाश पूरब’ निमित्त पंतप्रधानांनी दिल्या शुभेच्छा
श्री गुरू ग्रंथ साहिबच्या ‘प्रकाश पूरब’ निमित्त पंतप्रधान नरेंद्र मोदी यांनी शुभेच्छा दिल्या आहेत.
पंतप्रधानांनी X वर पोस्ट केले:
“श्री गुरु ग्रंथ साहिब म्हणजे कालातीत ज्ञान आणि असीम करुणेचा दीपस्तंभ आहे. त्यातील श्लोक, दिव्यतेने ओतप्रोत, काळ आणि सीमा ओलांडणारे, लाखो लोकांना प्रेम, एकता आणि शांततेच्या मार्गासाठी मार्गदर्शन करणारे आहेत. हा ग्रंथ आपल्याला मानवतेचा स्वीकार करण्यास, निःस्वार्थ सेवेची भावना जोपण्यास आणि जीवनाच्या प्रत्येक पैलूमध्ये सद्भाव जपण्याची प्रेरणा देतो. श्री गुरू ग्रंथ साहिबच्या प्रकाश पूरबनिमित्त माझ्या शुभेच्छा.”
पंतप्रधान कार्यालय
आशियाई क्रीडा स्पर्धा 2022 मध्ये पुरुषांच्या कबड्डी संघाने भारताला सुवर्णपदक मिळवून दिल्याबद्दल पंतप्रधानांनी केले अभिनंदन
हँगझोऊ येथे सुरू असलेल्या आशियाई क्रीडा स्पर्धा 2022 मध्ये सुवर्णपदक जिंकल्याबद्दल पुरुषांच्या कबड्डी संघाचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी X या समाज माध्यमावर पोस्ट केले:
“एक आनंदाचा क्षण! आपला कबड्डी पुरुष संघ अजिंक्य आहे!
आशियाई क्रीडा स्पर्धेत सुवर्णपदक जिंकल्याबद्दल अभिनंदन.
संघाचा अढळ दृढनिश्चय आणि परिपूर्ण सांघिक कामगिरी यामुळे भारताला हा गौरव प्राप्त झाला आहे.”
माहिती आणि प्रसारण मंत्रालय
भारतीय जनसंचार संस्था  2022 साठी केंद्रीय विद्यापीठ प्रवेश परीक्षेद्वारे प्रवेश सुरू, 18 जून प्रवेशाची अंतिम मुदत
माध्यम शिक्षणासाठी आयआयएमसीला सर्वाधिक पसंती
नवी दिल्ली, 3 जून 2022
भारतीय जनसंचार संस्था  ने जनसंवाद आणि पत्रकारितेतील पदव्युत्तर पदविका अभ्यासक्रमांसाठी प्रवेश प्रक्रिया सुरू केली आहे. यावर्षापासून, आयआयएमसीसाठी प्रवेश केंद्रीय विद्यापीठ प्रवेश परीक्षेमार्फत  दिले जातील. ही प्रवेश परीक्षा राष्ट्रीय चाचणी संस्था  घेईल. इच्छुक उमेदवार आपले अर्ज https: cuet.nta.nic.in या संकेतस्थळावर ऑनलाईन सादर करू शकतात. आयआयएमसी 2022 साठी प्रवेशाकरिता नाव नोंदणीची अंतिम तारीख 18 जून 2022 ही आहे.
इंग्रजी पत्रकारिता, हिंदी पत्रकारिता, जाहिरात आणि जनसंपर्क, रेडिओ आणि दूरदर्शन पत्रकारिता तसेच डिजिटल मीडिया पदव्युत्तर पदविका अभ्यासक्रमांमध्ये प्रवेशासाठी सीयूईटी पदव्युत्तर अभ्यासक्रमांसह आयआयएमसीमध्ये एनटीए प्रवेश परीक्षा घेईल.
विविध अभ्यासक्रमांसाठी प्रवेशांसाठी त्यानंतर समुपदेशन प्रक्रिया राबवण्यात येईल. आयआयएमसीच्या छापील माहितीपत्रकात याचा विस्तृत तपशील लवकरच देण्यात येईल.
ओडिसी, मराठी, मल्याळम आणि उर्दू पत्रकारिता या भाषांमधील पदव्युत्तर पदविका अभ्यासक्रमांच्या प्रवेश परीक्षा मात्र स्वतंत्रपणे घेण्यात येतील आणि आयआयएमसीचे संकेतस्थळ www.iimc.gov.in वर प्रवेश अर्ज लवकरच जारी करण्यात येतील.
प्रवेश प्रक्रियेचे प्रभारी प्राध्यापक गोविंद सिंग यांनी सांगितले की, कोणत्याही मान्यताप्राप्त विद्यापीठाकडून पदवी धारण करणाऱ्या उमेदवारांना आयआयएमसीमध्ये प्रवेशासाठी अर्ज करता येईल. जे विद्यार्थी पदवीच्या अखेरच्या वर्षाची किंवा सेमिस्टरची परीक्षा देत आहेत किंवा दिली आहे, तेही अर्ज करण्यास पात्र आहेत. त्यांची जर निवड झाली तर त्यांचा प्रवेश त्यांनी सादर केलेले तात्पुरते गुणपत्रक किंवा महाविद्यालय/विद्यापीठाकडून मिळालेले मूळ प्रमाणपत्र जास्तीत जास्त 30 सप्टेंबर 2022 पर्यंत सादर करण्यावर अवलंबून असेल. . अभ्यासक्रम पूर्ण केल्यावर, आयआयएमसी कार्यालयात पडताळणीसाठी मूळ पदवी प्रमाणपत्र सादर केल्यावरच पदविका प्रदान केली जाईल.
यासंदर्भात अधिक माहितीसाठी, अर्जदार इंडियन इन्स्टिट्यूट ऑफ मास कम्युनिकेशनचा शैक्षणिक विभाग, अरूणा असफ अली मार्ग, नवी दिल्ली 110067 येथे संपर्क साधू शकतात. टेलि क्रमांक 011-26742920 . मोबाईल क्रमांक- 9818005590 .
S.Thakur/U.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
पंतप्रधान कार्यालय
राष्ट्रीय आंतरमहाविद्यालयीन कोडे मोहीम 2023 ही युवकांसाठी विशेषतः, कोडी सोडवण्यात रस असणाऱ्यांसाठी आकर्षण ठरेल: पंतप्रधान
राष्ट्रीय आंतरमहाविद्यालयीन कोडे मोहीम 2023  हे तरुणांसाठी विशेषतः कोणी सोडवण्याची आवड असणाऱ्यांसाठी आकर्षण ठरेल, असे पंतप्रधान नरेंद्र मोदी यांनी म्हटले आहे.
शिक्षण मंत्रालयाच्या ट्विटर मालिकेला उत्तर देताना पंतप्रधान नरेंद्र मोदी यांनी ट्विट केले आहे. त्यात ते म्हणतात,
"युवकांना, विशेषतः कोडे सोडवण्यात रस असणाऱ्यांना आवडेल अशीच ही गोष्ट आहे."
संरक्षण मंत्रालय
भारत-नेपाळ संयुक्त लष्करी कवायत सूर्य किरण-14चा उद्घाटन समारंभ
नवी दिल्ली, 3 डिसेंबर 2019
सूर्य किरण-14 या भारत आणि नेपाळ लष्करांदरम्यानच्या 14 व्या द्विपक्षीय वार्षिक लष्करी कवायतींना आज नेपाळमधल्या रुपनदेही जिल्ह्यातल्या नेपाळ लष्कर युद्धशाळा येथे प्रारंभ झाला. तेराव्या संयुक्त कवायतींचे उत्तराखंडमधल्या पिथोरागड येथे गेल्यावर्षीच्या जूनमध्ये आयोजन करण्यात आले होते.
भारतीय लष्कर आणि नेपाळचे लष्कर यांदरम्यान तुकडी स्तरावर एकत्रित प्रशिक्षण उपलब्ध करून देणे हा या कवायतींचा मुख्य उद्देश आहे. यामध्ये जंगलातील युद्ध, डोंगराळ भागातील दहशतवाद विरोधी मोहीम, आपत्ती निवारण आदी विषयांचा या कवायतींमध्ये समावेश आहे.
S.Tupe/J.Patankar/P.Kor
(Visitor Counter : 195
कृषी मंत्रालय
आयसीएआर-सीसीएआरआय ने नामनिर्देशित केलेल्या कर्नाटकच्या किनारी जिल्ह्यातल्या कल्पक शेतकऱ्याचा पद्मश्री 2022 ने सन्मान
गोवा , 27 जानेवारी 2022
कर्नाटकच्या किनारी दक्षिण कन्नड जिल्ह्यातल्या अद्यनाडका गावातले कल्पक शेतकरी अमाई महालिंग नाईक यांना भारत सरकारच्या पद्मश्री 2022 ने सन्मानित करण्यात आले. डोंगर उतारावरच्या कोरड्या जमिनीचे कल्पकतेने झिरो एनर्जी अर्थात शून्य उर्जा सूक्ष्म सिंचन प्रणालीच्या माध्यमातून सुपीक शेतात रुपांतर केल्याच्या त्यांच्या कामगिरीची दखल घेत त्यांना या पुरस्काराने गौरवण्यात आले आहे. आयसीएआर-सीसीएआरआय म्हणजे भारतीय कृषी संशोधन संस्था- केंद्रीय किनारी कृषी संशोधन संस्था, गोवा यांच्या संचालकानी, दोन संशोधकांचा समावेश असलेले एक पथक स्थापन केले. या पथकाने या शेतकऱ्याची भेट घेऊन, उत्तम दर्जाच्या छायाचित्राद्वारे त्याच्या तंत्रज्ञानाचे दस्तावेजीकरण करत पद्म पुरस्कार 2022 साठी त्याचे नामनिर्देशन करणारा अर्ज तयार केला.
अमाई महालिंग नाईक यांनी, आपल्या शेतात पाणी आणण्यासाठी, एकहाती 315 फुट लांबीचे सहा बोगदे खणले. पाणी पाझरण्यासाठी त्यांनी शेताभोवती 300 चर खणले. त्यासाठी त्यांनी सुमारे 5000 मोठे लॅटराइट दगडही त्यांनी स्वतःच वाहून आणले. त्यांनी दोन संरक्षक बांध आणि 12,000 लिटर क्षमतेचा हौदही बांधला. 300 पोफळी, 75 माड,150 काजूची झाडे,केळीची 200रोपे आणि मिरीचे वेल यांची लागवड करत त्यांनी ओसाड जमिनीचे नंदनवन केले. याशिवाय त्यांनी मधु मक्षिका पालन केले आणि गायींना पोषक आहार म्हणून अझोला निर्माण केला. स्व बळावर केलेल्या या प्रयत्नाने त्यांनी ‘एकांडा शिलेदार’ आणि ‘टनेल मॅन’ म्हणून नाव लौकिक प्राप्त केला. नाईक यांचे शेत म्हणजे प्रत्येकाने आवर्जून पाहावे असे आदर्श शेत ठरले असून वर्षाला, परदेशी पर्यटकासह 1000 पेक्षा जास्त जणांनी इथे भेट दिली आहे. पद्मश्री मिळाल्याची बातमी ऐकताच, आपले कठोर परिश्रम आणि कल्पकता यांची दखल घेतल्याबद्दल त्यांनी आयसीएआर-सीसीएआरआय गोवा आणि भारत सरकार यांचे आभार मानले.
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
पंतप्रधान कार्यालय
भागीरथी अम्मा यांच्या निधनाबद्दल पंतप्रधानांकडून शोक व्यक्त
आदरणीय भागीरथी अम्मा यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
ट्विटरच्या माध्यमातून शोकभावना व्यक्त करताना पंतप्रधान म्हणतात, "माननीय भागीरथी अम्मा यांना आदरांजली. त्यांच्या जीवनप्रवासातून पुष्कळ काही शिकण्यासारखे आहे, विशेषतः नवीन गोष्टी शिकून घेण्याची त्यांना सदोदित असलेली तळमळ. त्यांच्या निधनाने व्यथित झालो आहे. त्यांचे आप्तेष्ट, मित्रपरिवार आणि प्रशंसकांच्या दुःखात मी सहभागी आहे. ॐ शांतिः ।"
कौशल्य विकास आणि उद्यमशीलता मंत्रालय
महाराष्ट्रातील आयएनएस शिवाजी या नौदल तळाचा, केंद्रीय कौशल्यविकास मंत्रालयाकडून सागरी अभियांत्रिकी विषयाचे उत्कृष्टता केंद्र म्हणून गौरव
नवी दिल्ली 22 मार्च 2022
लष्करी संस्थांना प्रेरणा देऊन कौशल्य विकास तसेच तंत्रज्ञान विषयक विकासाबाबतच्या त्यांच्या प्रयत्नांना ओळख मिळवून देण्याच्या उद्देशाने केंद्रीय कौशल्यविकास मंत्रालयाने आयएनएस शिवाजी या नौदलाच्या तळाचा आज 22 मार्च 2022 रोजी सागरी अभियांत्रिकी विषयातील उत्कृष्टता केंद्र म्हणून गौरव केला आहे. आयएनएस शिवाजी या तळावरील पायाभूत सुविधा तसेच उपलब्ध असलेल्या इतर सोयी, तसेच भारतीय नौदलाच्या कर्मचाऱ्यांची कौशल्ये सुधारण्याच्या दृष्टीने देण्यात येणारे प्रशिक्षण, मित्र देशांची नौदले आणि संपूर्ण व्यवस्था यांची काळजीपूर्वक तपासणी केल्यानंतरच ही मान्यता देण्यात आली आहे. केंद्रीय कौशल्य विकास आणि उद्योजकता सचिव, आयएएस अधिकारी राजेश अगरवाल यांनी आयएनएस शिवाजीचे कमांडिंग ऑफिसर सीएमडीई अरविंद रावल यांना यासंबंधीचे प्रमाणपत्र प्रदान केले. यासंबंधीचे प्रमाणपत्र देण्याचा कार्यक्रम आज मंत्रालयाच्या नवी दिल्ली येथील श्रम शक्ती भवनात करण्यात आला.
आयएनएस शिवाजी हा महाराष्ट्रात लोणावळा येथील नौदल तळ आहे. या तळावर असलेल्या नौदल अभियांत्रिकी महाविद्यालयात भारतीय नौदल तसेच तटरक्षक दलाच्या अधिकाऱ्यांना शिक्षण आणि प्रशिक्षण दिले जाते. एचएमआयएस शिवाजी येथे 15 फेब्रुवारी 1945 रोजी या संस्थेची स्थापना करण्यात आली. नौदलविषयक महत्त्वाचे तंत्रज्ञान, संशोधन तसेच विकासविषयक आणि मोठा नाव लौकिक असलेल्या इतर शैक्षणिक संस्थांशी सहकारी संबंध स्थापन करून दर्जा विषयक संशोधन करण्यासाठी प्रयत्न या उपक्रमांचा समावेश असलेल्या नियमावलीसह आयएनएस शिवाजी येथे 2014 मध्ये सागरी अभियांत्रिकी विषयक उत्कृष्टता केंद्र स्थापन करण्यात आले. भारतीय नौदल, मित्र देशांची नौदले आणि संपूर्ण नौदल विषयक व्यवस्था यांच्यातील कर्मचाऱ्यांच्या कौशल्यात सुधारणा घडवून आणणे हा या उपक्रमाचा विस्तृत उद्देश होता.
R.Aghor/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
पंतप्रधान कार्यालय
पंतप्रधान नरेंद्र मोदी यांच्या हस्ते रोजगार मेळावा- 10 लाख कर्मचाऱ्यांच्या भरती मोहीमेचा येत्या 22 ऑक्टोबरला होणार शुभारंभ
पहिल्या टप्प्यात 75,000 नव्या नेमणुका केल्या जाणार
नवनियुक्त कर्मचाऱ्यांना त्वरित नियुक्तीपत्रे दिली जाणार
भरती प्रक्रिया जलदगतीने होण्यासाठी, निवड प्रक्रिया सुलभ आणि तंत्रज्ञानयुक्त ठेवली जाणार
या कार्यक्रमातून, युवकांना रोजगार उपलब्ध करुन देण्यासाठी आणि नागरिकांच्या कल्याणासाठी केंद्र सरकारच्या सातत्यपूर्ण कटिबद्धतेचे दर्शन
नवी दिल्ली, 20 ऑक्टोबर 2022
पंतप्रधान नरेंद्र मोदी यांच्या हस्ते दूरदृश्य प्रणालीच्या माध्यमातून येत्या 22 ऑक्टोबरला, सकाळी 11 वाजता रोजगार मेळावा- ह्या 10 लाख कर्मचाऱ्यांच्या नोकरभरती मोहिमेचा शुभारंभ होणार आहे. या समारंभात, 75 हजार नवनियुक्त कर्मचाऱ्यांना नियुक्ती पत्रे देण्यात येतील. यावेळी पंतप्रधान नवनियुक्त कर्मचाऱ्यांना मार्गदर्शन देखील करतील.
पंतप्रधान मोदी यांच्या, युवकांना रोजगाराच्या संधी प्रदान करण्याच्या तसेच नागरिकांच्या कल्याणाप्रति असलेल्या कटिबद्धतेची पूर्तता करण्याच्या दृष्टीने, हे एक महत्वाचे पाऊल ठरणार आहे. पंतप्रधान मोदी यांच्या निर्देशांनुसार, सर्व मंत्रालये आणि विभागांमध्ये असलेल्या मंजुरीप्राप्त रिक्त जागा भरण्याचे काम मिशन मोडवर सुरु झाले आहे.
देशभरातून निवडले गेलेले नवनियुक्त कर्मचारी, केंद्र सरकारच्या 38 मंत्रालये/विभागांमध्ये कामावर रुजु होतील. यात अ श्रेणी, ब श्रेणी  तसेच ब श्रेणी आणि क श्रेणीतील कर्मचाऱ्यांच्या नियुक्त्या केल्या जाणार आहेत. या भरतीयोग्य पदांमध्ये, केंद्रीय सशस्त्र दलाचे कर्मचारी, उपनिरीक्षक, हवालदार, स्टेनो, स्वीय सचिव, प्राप्तिकर निरीक्षक, एमटीएस  अशा पदांचा समावेश आहे.
मंत्रालये आणि विभागांद्वारे, स्वतः ही भरतीप्रक्रिया मिशन मोडवर पूर्ण केली जात आहे, अथवा, केंद्रीय लोकसेवा आयोग, स्टाफ सिलेक्शन कमिशन, रेल्वे भरती मंडळ अशा संस्थांच्या माध्यमातून ही प्रक्रिया होत आहे. भरती प्रक्रिया जलद गतीने व्हावी, यासाठी ती सुलभ आणि तंत्रज्ञानयुक्त करण्यात आली आहे.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
पुणे एअरफोर्स स्टेशन येथे संरक्षण वार्ताहर अभ्यासक्रम  2023 चे आयोजन
पुणे, 28 ऑगस्ट 2023
संरक्षण मंत्रालयाने प्रादेशिक आणि राष्ट्रीय स्तरावरील माध्यम संस्थांमधील निवडक पत्रकारांसाठी आयोजित केलेला, तीन आठवडे कालावधीचा संरक्षण वार्ताहर अभ्यासक्रमाचा  दुसरा टप्पा 28 ऑगस्ट 2023 रोजी एअर फोर्स स्टेशन, पुणे येथे सुरु झाला.
एअर कमोडोर शेखर यादव, एअर ऑफिसर कमांडिंग, एअर फोर्स स्टेशन पुणे यांनी उद्घाटनपर भाषण केले आणि अभ्यासक्रमात सहभागी झालेल्या 34 पत्रकारांचे स्वागत केले. या उपक्रमाचा उद्देश, विशेषत: लष्करी क्षेत्राशी संबंधित विषयांवर वार्तांकन करणाऱ्या पत्रकारांमध्ये सशस्त्र दलांच्या कामाबद्दल सखोल माहिती आणि समज वाढवणे, हा आहे.
या अभ्यासक्रमामध्ये सहभागी पत्रकारांना हवाई दलाच्या विविध शाखांचे तज्ञ प्रशिक्षण देतील. हवाई दलाच्या मोहिमा , मानवतावादी सहाय्य आणि आपत्ती निवारण, तसेच भारतीय हवाई दलाची संघटनात्मक चौकट, यासारख्या विविध पैलूंवर हवाई दलाचे तज्ञ अधिकारी त्यांना विस्तृत माहिती देतील. अधिक समृद्ध अनुभव मिळवण्यासाठी सहभागी पत्रकार फायटर स्क्वाड्रन्स, एअर डिफेन्स स्क्वाड्रन्स आणि रिपेअर डेपोला देखील भेट देतील. सहभागींना भारतीय हवाई दलाच्या कार्यान्वयनाबाबतचे पैलू आणि पायाभूत सुविधा घटकांची अनुभूती देण्यासाठी या भेटी आयोजित केल्या आहेत.PIB Pune | S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 54
गृह आणि शहरी व्यवहार मंत्रालय
कर्जाचे प्रस्ताव स्वीकारणे आणि त्यावर पुढील प्रक्रिया करणे यासाठी पीएमस्वनिधी आणि भारतीय स्टेट बँकेचे पोर्टल यांना जोडणारी एपीआय एकीकरण प्रक्रिया सुरु
पीएमस्वनिधी आणि भारतीय स्टेट बँकेचे ई-मुद्रा हे पोर्टल यांच्यात माहितीची देवाणघेवाण विनाव्यत्यय आणि सुलभतेने होण्यासाठी केले एकीकरण
पीएमस्वनिधी योजनेमध्ये आतापर्यंत 20लाख 50 हजाराहून जास्त रकमेसाठी कर्ज प्रस्ताव सादर आणि 7 लाख 85 हजार रुपयांच्या कर्जाला मंजुरी दिली
नवी दिल्ली, 7 ऑक्टोबर 2020
प्रधानमंत्री नरेंद्र मोदी यांनी रस्त्यावर फिरून वस्तू विकणाऱ्या विक्रेत्यांसाठी सुरु केलेल्या पीएमस्वनिधी अर्थात “आत्म निर्भर निधी” या योजनेंतर्गत गृहनिर्माण आणि शहरी व्यवहार मंत्रालयाचे सचिव दुर्गा शंकर मिश्रा यांनी पीएमस्वनिधी आणि भारतीय स्टेट बँकेचे पोर्टल यांना जोडणारी एपीआय एकीकरण प्रक्रिया सुरु केली. या एकीकरणामुळे पीएमस्वनिधी आणि भारतीय स्टेट बँकेचे पोर्टल यांच्यात माहितीची देवाणघेवाण विनाव्यत्यय आणि सुलभतेने होऊ शकेल. म्हणजेच पीएमस्वनिधी आणि स्टेट बँकेचे ई-मुद्रा हे पोर्टल यांच्यादरम्यान होणाऱ्या कर्ज मंजूर करणे आणि कर्जाचे प्रत्यक्ष वितरण होणे या प्रक्रिया सुरक्षित वातावरणात पूर्ण केल्या जातील. याचा फायदा पीएमस्वनिधी योजनेंतर्गत खेळत्या भांडवलासाठी कर्ज घेणाऱ्या फिरत्या विक्रेत्यांना होईल. इतर बँकांशी पीएमस्वनिधी योजनेसाठी अशाच प्रकारचे एकीकरण करण्याचा विचार गृहनिर्माण आणि शहरी व्यवहार मंत्रालय करत असून त्यासाठी आवश्यक सल्लागार बैठक लवकरच घेतली जाईल.
कोविड–19 महामारीमुळे लागलेल्या टाळेबंदीच्या कालावधीत फिरत्या विक्रेत्यांना त्यांचा चरितार्थ चालविण्यासाठी खेळते भांडवल उपलब्ध व्हावे या उद्देशाने गृहनिर्माण आणि शहरी व्यवहार मंत्रालयाने 1 जून 2020 पासून पीएमस्वनिधी योजना सुरु केली आहे. शहरी भागातील तसेच शहरांच्या सभोवतीचा भाग तसेच ग्रामीण भागात 24 मार्च 2020 ला किंवा त्यापूर्वी रस्त्यांवर फिरून वस्तू विक्री करणाऱ्या 50 लाखांहून जास्त फिरत्या विक्रेत्यांना या योजनेचा लाभ घेता येईल.
6 ऑक्टोबर 2020 पर्यंत 20 लाख 50 हजारांहून जास्त फिरत्या विक्रेत्यांनी पीएमस्वनिधी योजने अंतर्गत कर्ज मिळण्यासाठी अर्ज सादर केले असून त्यातील 7 लाख 85 हजार प्रस्ताव मंजूर झाले आहेत आणि आतापर्यंत 2 लाख 40 हजार रुपयांहून जास्त किमतीच्या कर्जाचे वितरण झाले आहे.U.Ujgare/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
दिल्लीमधील काल्काजी येथील घरांच्या लाभार्थी महिलांनी त्यांच्या घरांचे स्वप्न साकार झाल्याबद्दल पत्र लिहून मानले पंतप्रधानांचे आभार
दिल्लीमधील काल्काजी भागात ‘ जहा झुग्गी वही मकान’ योजने अंतर्गत पक्की घरे देण्यात आलेल्या लाभार्थ्यांनी लिहिलेल्या पत्रांमुळे पंतप्रधान नरेंद्र मोदी यांनी यामुळे आपल्याला अतिशय आनंद झाला असून आपण भारावून गेलो असल्याचे ट्वीट केले आहे. या भागाला परराष्ट्रमंत्री एस जयशंकर यांनी भेट दिल्यावर या महिलांनी त्यांच्याकडे आपण लिहिलेली पत्रं सोपवली. या लाभार्थी महिलांनी आपली स्वप्ने साकार करण्यासाठी मदत केल्याबद्दल आणि या योजनेच्या माध्यमातून आपले जीवन सुकर केल्याबद्दल आनंद व्यक्त केला आहे आणि पंतप्रधानांचे आभार मानले आहेत.
गरिबांच्या कल्याणासाठी काम करत राहण्याच्या सरकारच्या वचनबद्धतेचा पंतप्रधानांनी पुनरुच्चार केला आहे.
पंतप्रधानांनी ट्वीट केले आहे.
"दिल्लीच्या कालकाजी भागात ‘ जहा झुग्गी वही मकान’ योजने अंतर्गत पक्की घरे मिळालेल्या त्या माता भगिनींची पत्रं मिळाल्यानंतर अतिशय भारावून गेलो आहे. परराष्ट्रमंत्री @DrSJaishankar जी जेव्हा तेथे गेले त्यावेळी या महिलांनी ही पत्रं त्यांच्याकडे सोपवली, ज्यामध्ये त्यांनी आपला आनंद व्यक्त केला आहे. त्या सांगतात की या योजनेमुळे कशा प्रकारे त्यांचे अनेक वर्षांचे स्वप्न साकार झाले आणि संपूर्ण कुटुंबाचे जीवन सुकर झाले. या पत्रांसाठी तुम्हा सर्वांचे खूप खूप आभार! आमचे सरकार गरीबांच्या कल्याणासाठी अशाच प्रकारे वचनबद्ध होऊन काम करत राहील."
पंतप्रधान कार्यालय
ज्येष्ठ चित्रपट निर्माते के.विश्वनाथ यांच्या निधनाबद्दल पंतप्रधानांनी व्यक्त केला शोक
ज्येष्ठ चित्रपट निर्माते के. विश्वनाथ यांच्या निधनाबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
ट्विट संदेशात पंतप्रधान म्हणाले;
“के.विश्वनाथ गारु यांच्या निधनामुळे व्यथित झालो आहे. चित्रपट विश्वातील ते दिग्गज व्यक्ती होते. सर्जनशील आणि बहुआयामी दिग्दर्शक म्हणून त्यांनी स्वतःची वेगळी ओळख निर्माण केली. विविध शैलींचा समावेश असलेल्या त्यांच्या चित्रपटांनी अनेक दशके प्रेक्षकांना मंत्रमुग्ध केले. त्यांचे कुटुंबीय आणि प्रशंसक यांच्याविषयी शोक संवेदना व्यक्त करतो. ओम शांती.”
पंतप्रधान कार्यालय
अमेरिकन कॉंग्रेसच्या प्रतिनिधीमंडळाबरोबर पंतप्रधानांची बैठक
पंतप्रधान नरेंद्र मोदी यांनी सिनेटर जॉन कॉर्निन यांच्या नेतृत्वाखालील अमेरिकन कॉंग्रेसच्या प्रतिनिधीमंडळाची भेट घेतली. या प्रतिनिधीमंडळामध्ये सिनेटर मायकेल क्रेपो, सिनेटर थॉमस ट्युबरविले, सिनेटर मायकल ली, कॉंग्रेसचे टोनी गोन्झालीस आणि जॉन केविन एलिझे यांचा सहभाग होता. सिनेटर जॉन कॉर्निन हे भारत आणि भारतीय अमेरिकनच्या सिनेट गटाचे सह-संस्थापक आणि सह-अध्यक्ष आहेत.
मोठी आणि वैविध्यपूर्ण लोकसंख्येचे आव्हान असूनही भारतात कोविड परिस्थितीचे उत्कृष्ट व्यवस्थापन झाल्याची दखल काँग्रेसच्या शिष्टमंडळाने घेतली. पंतप्रधानांनी नमूद केले की, देशाच्या लोकशाही मूल्यांवर आधारित लोकसहभागाने गेल्या शतकातील सर्वात भीषण महामारीचे व्यवस्थापन करण्यात महत्त्वाची भूमिका बजावली.
सामायिक लोकशाही मूल्यांवर आधारित भारत-अमेरिका सर्वसमावेशक जागतिक धोरणात्मक भागीदारी अधिक मजबूत करण्यात अमेरिकन काँग्रेसचा सातत्यपूर्ण पाठिंबा आणि रचनात्मक भूमिकेची पंतप्रधानांनी प्रशंसा केली.
दक्षिण आशिया आणि हिंद-प्रशांत क्षेत्रासह परस्पर हिताच्या प्रादेशिक मुद्द्यांवर खुली आणि मोकळेपणाने चर्चा झाली. पंतप्रधान आणि अमेरिकेच्या शिष्टमंडळाने दोन्ही धोरणात्मक भागीदारांमधील वाढत्या सामरिक हितसंबंधांची दखल घेतली आणि जागतिक शांतता आणि स्थैर्याला प्रोत्साहन देण्याच्या उद्देशाने सहकार्य आणखी वृद्धिंगत करण्याची इच्छा व्यक्त केली.
पंतप्रधानांनी द्विपक्षीय संबंध वाढवण्याच्या आणि दहशतवाद, हवामान बदल आणि महत्त्वपूर्ण तंत्रज्ञानासाठी विश्वासार्ह पुरवठा साखळी यासारख्या समकालीन जागतिक मुद्द्यांवर सहकार्य मजबूत करण्याच्या क्षमतेबाबतही विचार विनिमय केला.